CELEX: 62018TN0651
Language: mt
Date: 2018-10-30 00:00:00
Title: Kawża T-651/18: Rikors ippreżentat fit-30 ta’ Ottubru 2018 – Balani Balani et vs EUIPO – Play Hawkers (HAWKERS)

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/39
            
         
      Rikors ippreżentat fit-30 ta’ Ottubru 2018 – Balani Balani et vs EUIPO – Play Hawkers (HAWKERS)
      (Kawża T-651/18)
      (2019/C 4/51)
      Lingwa tar-rikors: l-Ispanjol
      
         Partijiet
      
      
         Rikorrenti: Sonu Gangaram Balani Balani, Anup Suresh Balani Shivdasani u Amrit Suresh Balani Shivdasani (Las Palmas de Gran Canaria, Spanja) (rappreżentant: A. Díaz Marrero, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Play Hawkers, SL (Elche, Spanja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti
      
         Trade mark kontenzjuża kkonċernata: applikazzjoni għat-trade mark figurattiva tal-Unjoni HAWKERS – Applikazzjoni għal reġistrazzjoni Nru 15 746 209
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tat-Tieni Bord tal-Appell tal-EUIPO tat-2 ta’ Awwissu 2018 fil-Każ R 396/2018-2
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata u tadotta sentenza li tiddikjara li t-trade mark li għaliha saret applikazzjoni Nru 15 746 209, u li ġiet parzjalment aċċettata, tiġi aċċettata wkoll fir-rigward tal-kumplament tal-prodotti li għalihom saret applikazzjoni: Arloġġi; Kronometri (arloġġi); Arloġġi tal-Isport; Ġojjellerija; Imitation jewellery; Artikoli ta’ imitation jewellery; Ġejjellerija, inkluża Imitation Jewellery u Imitation Jewellery tal-plastik; Artikoli relatati mal-arloġġi; Prodotti relatati mal-arloġġi; Kontenituri għall-arloġġi.
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 8(5) tar-Regolament (UE) 2017/1001 tal-Parlament Ewropew u tal-Kunsill.